ศุภักษร เรืองสมบูรณ์

thumb|200px|กระแต ขณะร่วมกิจกรรมกับเยาวชนไทย

**ศุภักษร เรืองสมบูรณ์**  (สกุลเดิม: ไชยมงคล; เกิดวันที่ 2 ธันวาคม พ.ศ. 2525) เป็นนักแสดงหญิงและนักแข่งรถชาวไทย ภูมิลำเนาเป็นชาวตำบลหนองควาย อำเภอหางดง จังหวัดเชียงใหม่ จบการศึกษาระดับ อนุบาล-ประถม โรงเรียนบ้านตองกาย อำเภอหางดง ระดับมัธยมต้นจากโรงเรียนโกวิทธำรง ตำบลช้างเผือก อำเภอเมืองเชียงใหม่ ระดับมัธยมปลายจากโรงเรียนวัฒโนทัยพายัพ ที่อำเภอเมืองเชียงใหม่ จากนั้นสอบเทียบศึกษาต่อระดับปริญญาตรี จนสำเร็จที่คณะนิเทศศาสตร์ เอกวารสารศาสตร์ มหาวิทยาลัยรังสิต

## ประวัติ
ศุภักษร ไชยมงคล มีผลงานแสดงภาพยนตร์และละครโทรทัศน์ เริ่มเป็นที่รู้จักจากการประกวดดัชชี่บอยแอนด์เกิร์ล 1999 พ.ศ. 2542 ด้วยสัดส่วนรูปร่างที่โดดเด่น ประกอบกับการมีส่วนสูงถึง 173 เซนติเมตร เธอจึงกลายเป็นนางแบบถ่ายแฟชั่นชุดว่ายน้ำในนิตยสารหลายฉบับ

กระแตเริ่มแสดงละครโทรทัศน์ เรื่อง แม่มดเจ้าเสน่ห์ และ หน้าต่างบานแรก จากนั้นจึงต้องหยุดพักเพื่อเข้าคอร์สเรียนการแสดงจริงจัง และหายไป 2 ปีกลับมาพร้อมกับผลงาน ทั้งภาพยนตร์ โฆษณา ถ่ายแบบ โดยมีละคร คือ สืบรักรหัสลับ (ช่อง 3), หลังม่านมายา, มือปืนพ่อลูกติด, ยอดชายโลกตะลึง, สะใภ้ภูธร และภาพยนตร์เรื่อง ดงพญาไฟ, ขุนแผน, คนเล่นของ, จี้ ไฉไล, น้ำพริกลงเรือ, คนหิ้วหัว, Brave กล้า หยุด โลก, กอด, 5 แถว, ตายโหง และ โคตรสู้ โคตรโส

ด้านการกีฬา กระแตเข้าแข่งขัน โตโยต้า มอเตอร์ สปอร์ต เฟสติวัล 2009 สนามที่ 1 ณ ราชมังคลากีฬาสถาน โดยเป็นนักขับสังกัดสิงห์ เรซซิง สคูล ในรุ่น วีออส วันเมคเรซ เลดี้คัพ จนสามารถทำเวลาได้เร็วที่สุด และคว้าแชมป์แรกในชีวิตได้สำเร็จ

## ครอบครัว
ศุภักษร สมรสกับ หลุยส์ อาทิตย์ เรืองสมบูรณ์ เมื่อวันที่ 5 มีนาคม พ.ศ. 2558
* ปัจจุบัน อาทิตย์ กับ ศุภักษร มีบุตร-ธิดาด้วยกัน 2 คน คือ
** บุตรคนแรก ชื่อ "เจ้าขา" ปุณณชา เรืองสมบูรณ์ เป็นเพศหญิง เกิดเมื่อ วันพฤหัสบดี ที่ 5 พฤษภาคม พ.ศ. 2559 () ผ่าคลอดที่ โรงพยาบาลสมิติเวช สุขุมวิท
** บุตรคนที่สอง ชื่อ "เจ้าคุณ" ปุณณโชค เรืองสมบูรณ์ เป็นเพศชาย เกิดเมื่อ วันพฤหัสบดี ที่ 31 พฤษภาคม พ.ศ. 2561 () ผ่าคลอดที่ โรงพยาบาลสมิติเวช สุขุมวิท

## ผลงาน
### ภาพยนตร์
* (2545) ดงพญาไฟ (รับบท แอร์)
* (2545) ขุนแผน (รับบท นางแก้วกิริยา)
* (2547) คนเล่นของ (รับบท บุ๋ม)
* (2548) จี้ (รับบท จี้)
* (2549) ไฉไล (รับบท ดอกบัว)
* (2549) น้ำพริกลงเรือ (รับบท พริก)
* (2550) คนหิ้วหัว (รับบท สาว)
* (2550) Brave กล้า หยุด โลก (รับบท ลิตา)
* (2551) กอด (รับบท นา)
* (2551) 5 แถว (รับบท ครูสมศรี)
* (2553) ตายโหง ตอนศพแท๊งค์น้ำ รับบทเป็น นวล
* (2553) โคตรสู้ โคตรโส (รับบท จอย)
* (2556) โลงจำนำ (รับบท ดาว)
* (2566) เธอกับฉันกับฉัน (รับบท นิ่ม แม่ของยู และ มี)

### หนังดังสุดสัปดาห์
* (2553) ผีแม่ม่ายกับผู้ชายปากแดง คู่กับ ทฤษฎี สหวงษ์

### ละครโทรทัศน์

### ซีรีส์

### พิธีกร
* คนอวดผี (รับเชิญ) ช่อง 7
* ผู้หญิงถึงผู้หญิง ช่วง สาระความรู้ ช่อง 3
* ชิงร้อยชิงล้าน ซันไชน์ เดย์ รับเชิญ 4 ครั้ง (17 กุมภาพันธ์, 12 พฤษภาคม, 18 สิงหาคม, 1 ธันวาคม 2556) ช่อง 3

### มิวสิกวิดีโอ
* เบอร์นี้...ไม่มีคนของเธอ ของ ปาน ธนพร (2551)
* ร้องไห้หาพ่อเธอหรือ ของ เท่ง เถิดเทิง (2557

## อ้างอิง

## แหล่งข้อมูลอื่น

* 
* ประวัติจาก หนังดี.คอม
* อินสตาแกรมกระแต ศุภักษร

หมวดหมู่:บุคคลจากอำเภอหางดง
หมวดหมู่:บุคคลจากโรงเรียนโกวิทธำรงเชียงใหม่
หมวดหมู่:บุคคลจากโรงเรียนวัฒโนทัยพายัพ
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงจากจังหวัดเชียงใหม่
หมวดหมู่:นางแบบไทย
หมวดหมู่:นักแข่งรถชาวไทย
หมวดหมู่:นักกีฬาจากจังหวัดเชียงใหม่
หมวดหมู่:พุทธศาสนิกชนชาวไทย